גמר גביע המדינה בכדורגל 2011

גמר גביע המדינה בכדורגל 2011 התקיים באצטדיון רמת גן ב-25 במאי 2011, ובו נקבע כי מחזיקת גביע המדינה בכדורגל 2010/2011 היא הפועל תל אביב, שניצחה במשחק את מכבי חיפה בתוצאה 1–0. הייתה זו המהדורה ה-72 של גביע המדינה, וה-58 מאז קום המדינה.

שתי הקבוצות נפגשו בפעם הראשונה בהיסטוריה במעמד של גמר גביע המדינה. הפועל תל אביב ניצחה את הגמר והשיגה 5 מתוך 5 ניצחונות ללא הארכות בדרכה אל הגביע, כאשר היא מחזיקה בהפרש שערים של 13-1 לטובתה במפעל בעונה זו.

הפועל תל אביב זכתה בגביע המדינה ה-15 בתולדותיה, והתשיעי מאז קום המדינה, והיא שנייה בטבלת הזכיות רק ליריבתה העירונית, מכבי תל אביב. הייתה זו הופעתה ה-23 בגמר המפעל (15 מאז קום המדינה). הפועל השלימה שני זכיות רצופות בגביע המדינה. מנגד, מכבי חיפה הפסידה בפעם השנייה ב-3 השנים האחרונות בגמר הגביע, ובסך הכול העפילה לגמר ה-14 בתולדותיה (13 מאז קום המדינה).

באירוע הגמר עלתה הפועל ליתרון כבר בדקה השלישית למשחק משער של סלים טועמה, יתרון שהחזיק עד לסיום המשחק ולקביעת התוצאה 1-0 לזכות הפועל במשחק הגמר.

 הדרך אל הגמר 
מכבי חיפהסיבובהפועל תל אביביריבהתוצאהתוצאהיריבההפועל כפר סבא3–032 האחרונות0–7מכבי עירוני קריית אתאהפועל ירושלים2–1שמינית הגמר1–2הפועל אשקלוןהפועל חיפה3–1רבע הגמר0–1בית"ר ירושליםמכבי נתניה3–2חצי הגמר0–2עירוני קריית שמונה

 סיכום המשחק 
 לפני המשחק 
הפועל תל אביב הגיעה למשחק כסגנית האלופה, מכבי חיפה, שבשלב זה כבר זכתה באליפות הליגה לעונה זו. מאמן הקבוצה אלי גוטמן הגיע לגמר זה לאחר שנתיים מוצלחות בהן זכה בדאבל בעונה שעברה, ועם קמפיין אירופי מוצלח יחסית לקבוצה ישראלית. גוטמן עלה למשחק עם קישור מעובה שכלל את שי אבוטבול ואביחי ידין, ועם סלים טועמה וערן זהבי כקשרים התקפיים קיצוניים. בחוליית ההתקפה היו טוטו תמוז ובן שהר.

מנגד, אלישע לוי הגיע למשחק לאחר שזכה באליפות המדינה השנייה שלו בקריירה ובשנייה שלו בשלוש שנים בתקופתו בקבוצה. כאשר הוא עולה במערך 4-4-2 עם 2 הקשרים האחוריים סיידו יאיא וגוסטבו בוקולי, 2 שחקני הכנף ההתקפיים יניב קטן וליאור רפאלוב ועם 2 החלוצים ולדימיר דבאלישווילי ותומר חמד בחוד.

 מחצית ראשונה 
בדקה השנייה לפתיחת המשחק בן שהר הרים מימין, זהבי הסיט את הכדור עם הראש לטועמה שעמד בקצה הרחבה ובעט בנגיעה אחת כדור חזק וחד ברגל שמאל ישר לפינה. 0:1 להפועל תל אביב.

בדקה ה-6 טועמה סובב כדור חופשי מצוין מזווית אלכסונית, שוער מכבי חיפה ניר דוידוביץ' הדף בקצות האצבעות לקרן.

בדקה העשירית למשחק - הפועל תל אביב המשיכה לתקוף, כאשר המגן עומרי קנדה שלח כדור עומק לזהבי בתוך הרחבה, הבעיטה של הקשר נעצרה על ידי דוידוביץ'.

בדקה ה-26 - הזדמנות ראשונה למכבי חיפה: יניב קטן הגביה לרחבה, תומר חמד נגח חזק אך שוער הפועל תל אביב אניימה היה מוכן והדף לקרן.

בדקה ה-28 - דאבל פס בין מגן חיפה אייל משומר והקשר יניב קטן הסתיים בכניסה לרחבה של המגן, שספק-הופל על ידי ואליד באדיר. מאיר לוי הוציא כרטיס צהוב לשחקן מכבי חיפה בגין התחזות.

בדקה ה-32 - חלוץ הפועל תל אביב טוטו תמוז פרץ לרחבה עם מבצע אישי, אך מעד רגע לפני שהגיע מול דוידוביץ' והכדור הלך לידי השוער.

בדקה ה-42 - קשר מכבי חיפה גוסטבו בוקולי הימר על בעיטה מפתיעה מכ-22 מטרים, שוער הפועל תל אביב אניימה הדף את הכדור.

 מחצית שנייה 
בדקה ה-46 כבר עם פתיחת המחצית השנייה חלוץ הפועל תל אביב טוטו תמוז הכניס כדור לבן שהר, שהגיע לבדו מול דוידוביץ' אך הקפיץ מעל השוער החיפאי והחוצה.

בדקה ה-49 ערן זהבי הגביה כדור חופשי אל עבר השער, דוידוביץ' הדף אותו.

בדקה ה-53 - חילוף ראשון במשחק, והיה זה מצידה של מכבי חיפה, כאשר עידן ורד נכנס, ו-ולדימיר דבאלישווילי יצא.

בדקה ה-59 - קשרה של מכבי חיפה ליאור רפאלוב בעט כדור חופשי מכ-25 מטרים, אניימה קלט את הכדור.

בדקה ה-60 - סלים טועמה הגביה כדור קרן מימין, וואליד באדיר הפציץ את המשקוף עם נגיחה שבסופו של דבר הלכה החוצה.

בדקה ה-62 - מגן מגבי חיפה פיטר מסיללה הגביה כדור אלכסוני משמאל, אי הבנה בהגנת הפועל תל אביב אפשרה לקשר חיפה רפאלוב לבעוט אך זה לא היה מוכן ופספס הזדמנות לקבוע שוויון.

בדקה ה-72 - חילוף נוסף של מאמן חיפה אלישע לוי: מוחמד גדיר נכנס במקום גוסטבו בוקולי.

בדקה ה-77 חלוץ הפועל תל אביב טוטו תמוז הוחלף על ידי אלרואי כהן, האדומים מחפשים לשמור על היתרון.

בדקה ה-78 חלוץ הפועל תל אביב בן שהר סובב כדור מזווית אלכסונית, הבעיטה חלפה סמוך לשערה של מכבי חיפה.

בדקה ה-90 קשר הפועל תל אביב ערן זהבי מסר כדור והשאיר את אלרואי כהן לבד ברחבה, אך המחליף בעט כדור שחמק החוצה.

בדקה ה-90+2 בלבול בהגנה של האדומים כמעט הגיע לרגליו של חמד, אבל אבוטבול הרחיק לקרן ומנע שער.

בדקה ה-90+4 מאיר לוי שרק לסיום. הפועל תל אביב מחזיקת הגביע.

משחק הגמר

 הרכבי הקבוצות 

 שוער 1  ניר דוידוביץ'מגן ימני 27 אייל משומר  בלם 4 אריק בנדובלם 24 אנדריי פילאבסקימגן שמאלי 17 פיטר מסיללהקשר 6 סיידו יאיאקשר 7 גוסטבו בוקולי  קשר 10 ליאור רפאלוב  חלוץ 20  יניב קטן (קפטן)חלוץ 21 תומר חמדחלוץ 9 ולדימיר דבאלישווילי  מחליפים:שוער 22 אמיר אדרימגן 13 טאלב טוואטחהבלם 5 שי מימוןקשר 11 עידן ורד  חלוץ 16 מוחמד גדיר  חלוץ 19 שלומי אזולאי  מאמן: אלישע לוי שוער 1   וינסנט אניימהמגן ימני 23 עומרי קנדהבלם 6  ביוואן פרנסמןבלם 10   ואליד באדיר (קפטן)מגן שמאלי 19  דדי בן דייןקשר 26 אביחי ידיןקשר 18 שי אבוטבול קשר 15 סלים טועמה   קשר 16 ערן זהבי חלוץ 99 טוטו תמוז  חלוץ 11 בן שהר  מחליפים:שוער 22   איתמר ניצןמגן 25  גל שישקשר 8  אלרואי כהן  קשר 21  שי רביבוקשר 7 יוסי שבחוןחלוץ 12  ויקטור מרעי  חלוץ 17 מהראן לאלא  מאמן: אלי גוטמן
שופט:
 מאיר לוי (שופט ראשי)

עוזרי שופט:
 ניסן דוידי (קוון)
 שמואל שטייף (קוון)

שופט רביעי:
 לירן ליאני

קישורים חיצוניים
 סיקור המשחק באתר ההתאחדות לכדורגל בישראל



 הפועל תל אביב מחזיקת גביע המדינה לעונת 2010/11, כתבה במגזין ההתאחדות, 25 במאי 2011
 ערך על המשחק, באתר ויקי-פועל

 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2011
קטגוריה:הפועל תל אביב (כדורגל)
קטגוריה:מכבי חיפה (כדורגל)
קטגוריה:רמת גן: תחרויות ספורט
קטגוריה:2011 בישראל: כדורגל